Johans Kristiāns Stenders

Johans Kristiāns Stenders (Johann Christian Stender, 1787–1862) bija luterāņu teologs, Sēlpils un Sunākstes  mācītājs, Aleksandra Johana Stendera (Jaunā Stendera) dēls. Latviešu literārās biedrības loceklis.

Pēc tēva nāves viņš bija mācītājs Sēlpils un Sunākstes draudzē. Jau 1820. gados Johans Kristiāns Stenders no kādas 103 gadus vecas teicējas pierakstīja vienpadsmit latviešu tautasdziesmas par Staburagu.
1842. gadā nāca klajā viņa tulkotais vācu rakstnieces Johanas Šopenhaueres (1766–1838) stāsts "Ērgļa pereklis" (Der Adlerhorst), kas piedzīvo divus atkārtotus izdevumus (1852, 1876).

1850. gadā Jelgavā iespieda viņa aprakstu par Staburagu, kura pārdošanas ienākumi bija paredzēti Sēlpils baznīcas ērģelēm.Der Stabburags. Monographie, Zum Besten der Selburgschen Orgel. Mitau: J. F. Steffenhagen und Sohn, 1850.
1845.–1859. gadā vāciski rakstītā Sēlpils baznīcas hronika (Chronick der Selburgschen Kirche) palikusi neiespiesta.

 Atsauces 

Kategorija:1787. gadā dzimušie
Kategorija:1862. gadā mirušie
Kategorija:Vācbaltieši
Kategorija:Latvijas luterāņu mācītāji
Kategorija:Latvijas rakstnieki
Kategorija:Tulkotāji uz latviešu valodu